Årsberetning SLF Nedre Glomma 2018

# Organisasjon

Lokallaget ble på årsmøtet i mars 2018utvidet med kommunene Sarpsborg, Råde og Hvaler. Lokallagets navn ble samtidig endret Syklistenes landsforening (SLF/Syklistene) Nedre Glomma.

Styret i SLF Nedre Glomma har i 2018 bestått av:

Jan Henrik Lund leder

Magnus Schaft nestleder

Turid Elisabeth Johansen sekretær

Tanja Tennefoss kasserer

Glenn Harald Andersen styremedlem

Stephan Just styremedlem

Stine Syvertsen varamedlem

Øyvind Aarvig varamedlem

Jon Arne Holm varamedlem

I løpet av driftsåret 2018 har det vært avholdt 4 styremøter.

# Medlemsstatus

Antallet medlemmer i SLF hjemmehørende i Nedre Glomma er ganske stabilt. Antall medlemskap ved årsskiftet er **240 (**Fredrikstad 157, Sarpsborg 65, Råde 15, Hvaler 3) **(**inkluderer familie-, hoved- og ungdomsmedlemskap).

# Aktiviteter og arbeid

## Nasjonal sykkelkonferanse

I tiden 3.-5. Juni ble Nasjonal sykkelkonferanse arrangert av SLF i Sarpsborg/Fredrikstad. Lokallaget deltok aktivt i planlegging og gjennomføring av konferansen, som av deltakerne ble evaluert som en ubetinget suksess.

## Turgruppe

Foreningen arrangerte sykkeltur for alle deltakerne på den nasjonale sykkelkonferansen i juni. Turen gikk fra konferansehotellet på Grålum i Sarpsborg langs Glomma til Gamlebyen i Fredrikstad.

## Sykkelens Dag

Sykkelens Dag ble markert lørdag 26. mai med transportsykkelparade gjennom Fredrikstad sentrum til friluftsområdet i Bjørndalen/Dammene og avsluttet med felles picnic. Ca 20 transport-/lastesykler deltok, i tillegg til en del på vanlige sykler.

## Webside

Laget har hjemmeside hos syklistene.no hvor det publiseres info fra styret, info om sykkelarrangementer, artikler og innlegg om aktuelle sykkelpolitiske saker.

SLF Nedre Glomma har egen side på Facebook med drøyt 400 følgere.

## SLF Nedre Glomma, kommunene, Østfold fylkeskommune og Statens Vegvesen

Laget har v/styremedlemmene avgitt høringsuttalelser på flere utbyggingsplaner og veianlegg i kommunen og fylket. Styremedlemmene har vært til stede på åpning av nye sykkelanlegg i kommunene og fylket.

Styremedlemmene utviste også stor aktivitet i forbindelse med markeringen av **Bilfri dag** i **Mobilitetsuka** i september, bl a med utdeling av **sykkelfrokost** og infomateriell i Sarpsborg og Fredrikstad.

SLF Nedre Glomma arrangerte sammen med Sarpsborg og Fredrikstad kommuner og Bypakke Nedre Glomma **Synlig Syklist-aksjon** i Sarpsborg og Fredrikstad i oktober. Det ble delt ut flere hundre lyktesett samt infomateriell.

Flere medlemmer deltok aktivt på **Piggdekkaksjonen** i november i regi av Bypakke Nedre Glomma og kommunene, hvor det ble tilbudt tilskudd til piggdekkinnkjøp. Også ved tilsvarende arrangement i sentrum i april, **Vårklar sykkel**, var SLF-medlemmer til stede med info og sykkelprat.

Foreningen deltar som referanseinstans i arbeidet med **Bypakke** **Nedre Glomma**. Lokallagets leder JHL har plass som brukerrepresentant i arbeidsgruppen som har månedlige møter.

## Øvrig representasjon

Styreleder JHL er fra mai 2018 leder av SLFs hovedstyre.

## Media

Foreningen har i løpet av året vært synlig i lokale medier. Leder og styremedlemmer har bidratt med uttalelser og informasjon om sykkelforhold og sykkelhelse.

## Økonomi

Se regnskap som presenteres på årsmøtet.

## Registrering i Frivillighetsregisteret og Enhetsregisteret i Brønnøysundregistrene.

Foreningen er registrert som mottaker i Grasrotandelen. Utbetalingene herfra har økt noe i forhold til tidligere år, se regnskap.

# Utfordringer og videre arbeid

Utvidelse av lokallaget til å omfatte de fire kommunene i Nedre Glomma-området ble vedtatt og foretatt i 2018. Lokallaget har nå som oppgave å være synlige i alle kommunene og delta aktivt i arbeidet for sykkeltilrettelegging og sykkelglede.

Sentrale innsatsområder er:

* Øke medlemstallet
	+ En stor medlemsmasse gir foreningen troverdighet og større gjennomslagskraft i lokalsamfunnet
* Være synlige i lokalsamfunnet
* Bidra til økt fokus og satsing på tilrettelegging for sykkel, både hos offentlige og private aktører
* Arrangere og delta i lokale aksjoner
	+ Sykkelens Dag
	+ Mobilitetsuke og Bilfri Dag
	+ Synlig syklist-aksjon
* Være aktive overfor kommuner, fylkeskommune og vegvesen
* Delta i offentlige fora og samarbeidsorganer
	+ Lokale sykkelforum
	+ Bypakke Nedre Glomma
* Oppfordre til aktiv tilrettelegging – kreve innsats
	+ Økt økonomisk satsing på sykkeltiltak/sykkelhovedplan
	+ Restriktive trafikktiltak hvis nødvendig
* Åpent kritisere
	+ Når syklistene glemmes
	+ Når tiltak feilprioriteres

Lokalforeningen av SLF vil fortsette arbeidet for å fremme bruk av sykkel som et effektivt, helsebringende og miljøvennlig transportmiddel.

For styret i SLF Nedre Glomma

20. februar 2019

Jan Henrik Lund

leder